Am Morge semmer no schön brav id Schuel, am 12i hemmer ois denne jedoch ufe Weg nach Annaheim is Disneyland gmacht (d'Nadja, d'Kim, d'Daniela und ich). Zerscht semmer i oises Motel go ichecke und hend ois denne au scho ufgmacht is Disneyland. Da oises Motel so guet gläge gsi esch semmer öpe nach 10 Minute laufe döte gsi (so am 4i) und send bis um Mitternacht döte gsi :-) Esch wörkli ganz iidrücklich gsi die Nachtshow met Füürwerk und allem was dezue ghört... Nacher semmer ganz erschöpft is Motel zrugtrottlet und go pfuuse.